John Nicholson, daardie man wat ’n biblioteek in sy agterplaas gebou het, is Vrydagaand weer vereer. Dié keer was dit die Afrikaanse Taalraad wat aan hom en Gail, sy gade, ’n Koker gegee het. Hy is vereer in die kategorie “Bemagtig”. Hier oorhandig Japie Gouws, besturende direkteur van die ATKV-groep, die Koker.
LitNet het ’n volledige persverklaring geplaas oor die Afrikaanse Taalraad se toekennings. Lees dit hier.
“Spesiale Koker”: Prof. Jacques van der Elst vir sy lewenslange bydrae tot Afrikaans en sy onbaatsugtige rol in die stigting van die Taalraad.
Hier is ’n foto van al die wenners saam met Anne-Marie Beukes, die voorsitter van die Taalraad. LitNet het meer inligting oor elkeen.